  Виталий Пронин "Арганчи" ансамбль,1991 арKAMA records крезьгуро студия, «Удмуртлык» интернет-огин, егитъёслы DART газет бам но «Лад-лад» промо ӵошатскон яло.25 ар ӵоже Пичи Пурга ёросысь Бобья-Уча гуртын арганчи апайёслэн тунсыко ансамбльзы кырӟа-вера. Та дыр куспын ог 50 пала нылкышноос, киязы воргорон тӥрлыкез кутыса, кужымзэс мертазы. Тужгес но узыр аръёсы сцена вылын огдыре 17 арган шудӥз - нокыӵе рок-н-роллэн но, попсаен но уд ӵошаты!Юбилей аре Алесандр Юминов продюсер «Arganchy Birthday» нимо компакт-диск поттыны кичӧлтон сётӥз. Бобья-учаос мыло-кыдо ӧтё, ужъёссэс ремикс лэсьтыса, альбоме люкаса поттыны. Арганэн шудэм гуръёсты (соосты www.sendspace.com/file/kyftjm бамысь кыскыны луоз) ас сяменызы гожтыса, крезьгурчиос, диджейёс но продюсеръёс выль шӧмо гуръёс - ремиксъёс - кылдытыны быгатозы. Дась ужъёсты yu@udm.ru почтае келяно. Берло соос www.kuara.ru вотэсбамын поттэмын луозы - кылзӥсьёс асьсэос быръёзы тужгес ӟечъёссэ. Куартолэзе вормисьёслэн гуръёссы «Bobya-Ucha, contempo» бичетэн потозы, котькуд крезьгурчилы но экземпляр сюроз.Ужъёсты келяно .wav, яке .aif 16/44, яке 24/44 форматъёсын. Бордаз итоно гурлэсь нимзэ, авторзэ. Кусыпъёстэс кельтоно (адрес, телефон, электрон почта).Эй, эшъёс! Ойдолэ «Арганчиослы» выль крезьгуро улон шокчом! Тырмытом арган куараен уй клубъёсты но плейеръёсты! Ӟечкылалом усточиосты Вордӥськем нуналэнызы!Дарали ЛелиТуспуктӥз Михаил Егоров Теги: Арганчи  